kardosdrur/scandi-wiki huggingface dataset:
Tunsberg Stift

Tunsberg Stift er et stift i Den Norske Kirke. Det blev oprettet i 1948, efter at Odelstinget den 24. november 1947 vedtog, at Buskerud og Vestfold skulle udgøre et nyt stift, og at Tønsberg skulle være bispesæde. Disse fylker lå tidligere under Oslo Stift.

I 1936 blev der rejst spørgsmål ved Oslo Stifts størrelse og håndterlighed, og ved et bispemøde blev det foreslået at skille Buskerud og Vestfold ud for at lette arbejdet der. Der blev imidlertid ikke gjort alvor af planerne før efter 2. verdenskrig var ovre, da 250 præster i stiftet sendte en henstilling om at tage spørgsmålet op igen. Blandt andet blev det vurderet, om et eventuelt nyt stift skulle lægges til Drammen eller Tønsberg. Når det blev Tønsberg, skyldtes dette sandsynligvis byens lange forhistorie, og måske det faktum, at Drammen var lidt for tæt på Oslo. På Teie udenfor Tønsberg havde der desuden været en biskop i tidligere tider.

Den 8. marts 1948 nominerede det nyvalgte bispedømmeråd tre kandidater til det forestående bispevalg. Residerende kapellan Bjarne Skard fik flest stemmer og blev udnævnt til Tunsbergs første biskop. Han trådte i funktion 1. juli 1948, og H.M. Kong Haakon VII var tilstede ved bispevielsen i Tønsberg domkirke 20. juni samme år.

Bisperækken 

 Bjarne Skard 1948–1961
 Dagfinn Hauge 1961–1978
 Håkon E. Andersen 1978–1990
 Sigurd Osberg 1990–2002
 Laila Riksaasen Dahl 2003–2014
 Per Arne Dahl 2014–2018

Stifter i Den Norske Kirke
Levermosser

Levermosser (latin: Marchantiophyta) er meget primitive planter, som på en række punkter minder om mosser, f.eks. ved at de formerer sig ved sporer, er meget lavtvoksende, er helt afhængige af fugtighed i omgivelser og ikke har en stængel/blad-struktur som vi kender fra højere planter. Levermosser er dog endnu mere primitive end de egentlige mosser. I ældre botanisk litteratur kan man af og til se levermosser indplaceret som en klasse under de egentlige mosser, men levermosser adskiller sig fra de egentlige mosser på en hel række afgørende punkter.

Levermosser findes stort set over hele Jorden og er også almindelige i Danmark. De lever dog oftest et upåagtet liv da de er uanseelige, vokser på lidt fugtige steder (ofte sammenfaldende med helt eller delvis skygge) og på mange måder ligner mos. Der anslås at være mellem 6.000 og 10.000 forskellige arter af levermosser.

De fleste levermosser har en struktur der minder om strukturen hos de egentlige Mosser med en ret skrøbelig, sprød stængel med 2 rækker bladlignende, ofte udadrettede lober (blade), og ofte nogle anderledes formede bugblade på stængelens underside. En række levermosser har dog ikke denne opbygning, men består af et såkaldt thallus der kan minde lidt om en alge. Ligner bladplader på ca. 1 cm, lidt læderagtig og glat, evt. våd el. slimet. Til denne gruppe hører bl.a. en af de almindeligste danske levermosser, Almindelig Lungemos (Marchantia latifolia). Denne er af samme grund let genkendelig og minder ikke om nogen anden dansk mos.

De fleste levermosser er landplanter, men der findes også vandlevende levermosser, f.eks. Riccia fluitans der nogle gange ses i akvarier.

Foruden grønkorn har levermos specielle olielegemer i bladcellerne. De går dog til ved tørring. Sporehusene er kuglerunde, oftest på en gennemsigtig stilk (børste).

Levermosserne er den primitiveste form for landplanter efter algerne (nogle alger findes på land i fugtige miljøer). (Se kladogrammet herunder)

I 2010 fandt man i Argentina 5 forskellige former for fossile levermosser, der blev dateret til mellemste Ordovicium for ca. 470 millioner år siden. Disse er dermed de ældste kendte fossiler af Stængelplanter.

Livscyklus 
Selvom de levermosser og hornkapsler der forekommer i Danmark kan virke meget ens fra en makroskopisk betragtning, ses på diagrammet hvordan de mikroskopiske karakterer ved deres livscyklus er meget forskellige.

Kilder 
 M. Skytte-Christiansen: Bregner, mosser, laver", 1981, 

 
Planter i Danmark
Mylius

Mylius er et slægtsnavn

 Mylius (adelsslægt) - en dansk brevadelsslægt

 Personer med efternavnet
 Johan de Mylius, dansk H.C. Andersen forsker
 Johann Daniel Mylius
 Jørgen de Mylius, radio og tv-medarbejder
 Ludvig Mylius-Erichsen, dansk polarforsker og forfatter
 Enrico Mylius Dalgas
 Andreas Peter greve Bernstorff-Mylius
 Ulrich Johan August greve Bernstorff-Mylius
Institut for Fysik, Kemi og Farmaci

Institut for Fysik, Kemi og Farmaci (forkortet FKF) er et institut under Det Naturvidenskabelige Fakultet ved Syddansk Universitet i Odense. Instituttet blev dannet 1. januar 2007 ved en sammenlægning af de to tidligere institutter Fysisk Institut og Kemisk Institut.

Instituttet er underopdelt i sektionerne for hhv. fysik, samt kemi og farmaci. Der er ca. 200 ansatte til ca. 600 ansatte. Institutleder er Frants Roager Lauritsen.

Arbejdsområderne er på tværs af kemi, fysik og biologi, via forskningsområder som medicinalkemi og nanobiovidenskab. Der forskes bl.a. i modificeret DNA, samt i biomembranfysik. Derudover arbejdes der med kemiske og fysiske metoder til efterligning af fundamentale livsprocesser.

Uddannelser 

Bachelor
 Astronomi
 Fysik
 Farmaci
 Kemi

Kandidat
 Fysik
 Farmaci
 Kemi
 Medicinalkemi

Kilder

Eksterne henvisninger 
Hjemmeside

Institutter ved Syddansk Universitet
Fysikorganisationer
Spoken word

Spoken word er en kunstform, hvori et digt eller en tekst bliver læst op eller reciteret med, eller uden musikalsk baggrund. Hoveddistinktionen mellem spokenword og alm. oplæsning, er det performative element. I en bredere forståelse kan spoken word også bruges om det talte ords kunst, oral performance, hvor der er tale om storytelling, free-style, poetry slam, rap etc.
Spoken Word Festival i Odense repræsenterer denne brede forståelse af Spoken Word.

Musikgenrer
Poesi
Scenekunst
Andorra i Eurovision Song Contest

Andorra debuterede i Eurovision Song Contest i 2004 og deltog herefter hvert år indtil 2009, dog uden at nå finalen. Herefter trak landet sig ud og har ikke deltaget siden.

Repræsentanter 
Nøgle

Pointstatistik 

NOTE:Der er ikke medregnet point fra semifinalerne, derfor har Andorra heller ikke modtaget noget.

12 point til og fra

Alle point til og fra (2004-2009) 
NB: Kun point givet i finalerne er talt med

Kommentatorer og jurytalsmænd

Kildehenvisninger

Eksterne Henvisninger 
 Eurovision officielle hjemmeside
 tekster til alle Andorras sange
 RTVA's Eurovision hjemmeside 
 OGAE Andorras hjemmeside 

 
Lande i Eurovision Song Contest
The X Factor

The X Factor er et tv-musiktalentkonkurrence, der oprindeligt er udviklet af Simon Cowell. Det blev oprindeligt produceret i Storbritannien, hvor det var tænkt som en efterfølger til det populære "Pop Idols". Konceptet er senere blevet udbredt til flere lande, heriblandt Danmark.

Deltagerne i konkurrencen findes ved offentlige auditions. Navnet "X Factor" refererer til, at programmer søger efter den udefinerbare egenskab, der kendetegner en ægte stjerne. Gevinsten i programmerne er som regel en pladekontrakt – ud over den massive publicity, som deltagelse i showet genererer såvel for vinderen som de øvrige højt placerede deltagere.

Selv om showet primært fokuserer på sangtalent spiller fremtoning, personlighed, performance og danseevner også en vigtig rolle i bedømmelsen af deltagernes optrædener. For dommerne vægter det også tungt, hvorvidt man vurderer at deltagerne evner at appellere til en større gruppe af fans. Konkurrencen i programmerne er oftest opdelt i tre kategorier: Vokalgrupper (inklusive duoer), solosangere mellem 14 og 23 år, og solosangere over 23 år.

X-Factor Danmark (2008-nu) 

I Danmark er der blevet sendt X-Factor siden 2008, det er i dag blevet til 12 sæsoner. Finalen i sæson 12 fandt sted i Forum Horsens i Horsens 12. april 2019.

X Factor-versioner 
X Factor findes i følgende versioner verden over:

Euro X Factor 
Den 9. december 2006 kunne Daily Mirror afsløre at Simon Cowell har i sinde at søsætte en "Euro X Factor" inden for to år. Showet vil inkludere de enkelte europæiske landes egen X Factor version, hvor vinderen vil gå videre til at konkurrere i "Euro X Factor". Showet vil være i samme stil som Eurovision Song Contest, men med den forskel at "Euro X Factor" vil løbe over flere uger, hvor en finale deltager hver uge vil blive elimineret indtil en international vinder er fundet. Det forventes, at sådan et show vil kunne tiltrække mere end 100 millioner seere per episode, hvilket ville gøre det til verdens største talent konkurrence. Pr. August 2017 er det endnu ikke sket.

Referencer

Eksterne henvisninger 
 Britiske ITV's hjemmeside om X Factor
 DR's hjemmeside om X Factor

 

ja:Xファクター (テレビ番組)
Albanien i Eurovision Song Contest

Albanien har deltaget i Eurovision Song Contest siden 2004, og har 7 gange været i finalen. Deres bedste resultat var i Eurovision Song Contest 2012, hvor sangen Suus sunget af Rona Nishliu kom på en 5. plads.

Den første albanske repræsentant til Eurovision Song Contest blev besluttet gennem det mangeårige albanske musik konkurrence, Festivali i Këngës në RTSH. Vinderen af Festivali i Këngës në RTSH ville repræsentere Albanien i sin første Eurovision Song Contest. Vinderen blev Anjeza Shahini med sangen "Imazhi yt".

Den albanske repræsentant blev året efter igen valgt gennem Festivali i Këngës. Vinderen af Festivali i Këngës var Ledina Çelo med "Nesër shkoj", oversat som "I morgen vil jeg gå" på dansk.

Vinderen af Festivali i Këngës i 2006 var Luiz Ejlli med "Zjarr e ftohtë", sangen blev ikke oversat til engelsk og var den første albanske repræsentant som bliver sunget af albansk. I semifinalen fik Luiz 58 point, og fik en 14 plads ud af 23 og kvalificerede sig ikke til finalen.

I 2007 var repræsentanten Frederik Ndoci med sangen "Hear My Plea". Sangen blev udført ved Eurovision på både engelsk og albansk.

Vinderen af Festivali i Këngës i 2008 var "Zemrën e lame peng" af Olta Boka. Det betød at hun skulle repræsentere Albanien i Eurovision Song Contest 2008 i Beograd, Serbien.

Albanien var det første land til at vælge både deres kunstner og offentligt at præsentere deres sang til Eurovision Song Contest 2009. Vinderen blev igen valgt af Festivali i Këngës. Kejsi Tola vandt med sangen "Me Merr në ëndërr" som var oversat til "Carry Me in Your Dreams" Kejsi Tola kvalificerede sig til finalen og fik en 17. plads.

Albanien vælger deres repræsentanter i den årlige Festivali i Këngës në RTSH , der bliver afholdt i december.

Repræsentant 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (2004-2023) 

NB: Kun point givet i finalerne er talt med.

Kommentatorer og jurytalsmænd

Galleri

Noter

Referencer

Eksterne Henvisninger 
 Eurovision officielle hjemmeside
 tekster til alle de albanske bidrag

 
Lande i Eurovision Song Contest
Armenien i Eurovision Song Contest

Armenien har deltaget i Eurovision Song Contest siden 2006, bortset fra i 2012. Landets bedste placering er en fjerdeplads, som blev opnået to gange, i 2008 og i 2014.

Det er værd at bemærke, at Armenien endte på en 8. plads i 2006 ét point over Grækenland og i 2007 med en 8. plads ét point under Grækenland.

Repræsentanter 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (2006-2023) 
NOTE:Kun point givet i finalerne er talt med

Kommentatorer og jurytalsmænd

Galleri

Se også 
 Forholdet mellem Aserbajdsjan og Armenien i Eurovision Song Contest

Noter

Referencer 

Lande i Eurovision Song Contest
 
Eurovision Song Contest
Doyle Brunson

Doyle Brunson også kendt som Texas Dolly (født 10. august 1933, død 14. maj 2023) var en amerikansk pokerspiller. Han blev to gange vinder af Main Event ved World Series of Poker og havde en over 50 år lang professionel karriere.

Referencer

Eksterne henvisninger 

 
 

Pokerspillere fra USA
White House Potential

White House Potential er afsnit 43 i Frank Hvam og Casper Christensens sitcom Klovn, første gang vist på TV2 Zulu 17. marts 2008.

Handling 
Mia får privatundervisning i mensendick af 60-årige Jønne, og hun lover at fodre hans kat, mens han er på Grønland.
Casper mener, at nu hvor Jarlen ikke er her længere må han være "den største herhjemme", og introducerer Frank for hans selvopfundne begreb, White House Potential. Han mener selvfølgelig, at han har White House Potential da 95 procent af alle hans beslutninger, ifølge ham selv, er rigtige. Frank er mere skeptisk, idet han påpeger at der ikke er nogen præsident i Danmark, og inden længe er to piger fra østblokken, Uffe Holm og Thomas Villum, Jønnes jacuzzi, et druknet blomsterbed og en gal Iben med i dumme forviklinger, der sår stor tvivl om Caspers White House Potential.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Gæsteoptrædener 
Uffe Holm som Uffe Holm
Tomas Villum Jensen som Tomas Villum Jensen

Klovn-afsnit
John Schlesinger

John Richard Schlesinger (16. februar 1926 – 25. juli 2003), var en britisk filminstruktør.

Han vandt en oscar for bedste instruktør for Midnight Cowboy i 1969. Filmen vandt også bodilprisen for bedste amerikanske film i 1970.

Udvalgt filmografi

Instruktion 
 En slags kærlighed (1962)
 Billy løgneren (1963)
 Darling (1965)
 Fjernt fra verdens vrimmel (1967)
 Midnight Cowboy (1969)
 Sunday Bloody Sunday (1971)
 Katastrofenatten (1975)
 Marathon Man (1976)
 Yankees - vi ses igen! (1979)
 Byen der blev kørt over (1981)
 Falken og snemanden (1985)
 Den 7. magt (1987)
 Madame Sousatzka (1988)
 En fremmed flytter ind (1990)
 The Innocent (1993)
 Eye for an Eye (1996)
 Det næstbedste (2000)

Ekstern henvisning 
 

Filminstruktører fra Storbritannien
Freden i Traventhal

Freden i Traventhal var en fred i Den Store Nordiske Krig. Fredsaftalen blev indgået 18. august 1700 mellem Danmark og Slesvig-Holsten-Gottorp på slottet Traventhal vest for Lübeck.

 Danmark anerkendte Slesvig-Holsten-Gottorps selvstændighed
 Danmark betalte 260.000 rigsdaler i krigsskadeerstatning til Slesvig-Holsten-Gottorp
 Danmark lovede ikke at støtte Sveriges fjender
 Slesvig-Holsten-Gottorp fik ret til at holde egne tropper, men måtte dog ikke have mere end 6.000 fremmede soldater i sin tjeneste

Danske fredsaftaler
Svenske fredsaftaler
Den Store Nordiske Krig
Begivenheder i 1700
Sverige i 1700-tallet
Danmark i 1700-tallet
Svenska kyrkans stifter

Svenska kyrkan er en evangelisk-luthersk kirke, regnes som en folkekirke og er Sveriges største trossamfund.  Svenska kyrkan har tretten stifter, hvoraf Uppsala er ærkestift med to biskopper (ærkebiskoppen og biskoppen i Uppsala Stift). Stiftets arbejde styres af stiftsfuldmægtige, der vælges ved direkte kirkelige valg hvert fjerde år.

Stifter
Freden i Fontainebleau

Freden i Fontainebleau var en fredsslutning mellem Sverige og Danmark sluttet af Ludvig 14. af Frankrig 23. august 1679 på Château de Fontainebleau i Fontainebleau, lige syd for Paris. 

Freden afsluttede Skånske Krig og bekræftedes senere samme år ved Freden i Lund.

Den Skånske Krig
Danske fredsaftaler
Svenske fredsaftaler
Sverige i 1600-tallet
Danmark i 1600-tallet
King Vidor

King Vidor (8. februar 1894 – 1. november 1982) var en amerikansk filminstruktør.

Vidor blev født i Galveston, Texas. Hans første film, Hurricane in Galveston, handler om kæmpe-stormen der dræbte tusindvis af mennesker i 1900, da han var seks år gammel.

Hans mesterværk var The Crowd, en af de største amerikanske stumfilm. Han blev nomineret til Oscars fem gange i sit liv, men vandt aldrig. Han fik en Æres-Oscar i 1979.

Udvalgte film 
 Hurricane in Galveston (1913)
 The Big Parade (1925)
 The Crowd (1928)
 Hallelujah! (1929)
 Vort daglige brød (1934)
 Troldmanden fra Oz (The Wizard of Oz, 1939, Kansas-scenerne, ukrediteret) 
 Nordvest-passagen (Northwest Passage, 1940)
 Duel i solen (Duel in the Sun, 1946)
 Når enden er god (On Our Merry Way, 1948)
 Kun den stærke er fri (The Fountainhead, 1949, efter en Ayn Rand-roman)
 Pigtråd (Man Without a Star, 1955)
 War and Peace (Krig og Fred, 1956)

Eksterne henvisninger 

 

Personer fra Galveston 
Filminstruktører fra USA
Hollywood Walk of Fame
Ehrenfriedersdorf

Ehrenfriedersdorf er en by som efter Kreisreformen i 2008 er en del af Erzgebirgskreis i den tyske delstat Sachsen. Førhen var den en del af den daværende Landkreis Annaberg. Gennem byen går Sølvvejen (Silberstraße).

Ehrenfriedersdorf ligger i en sidedal til den lille flod Wilisch i en højde af ca. 600 m. Mod vest ligger højdedraget Greifensteine og mod øst Sauberg og Kalte Muff med Franzenshöhe på 703 m.

Nabokommuner 
Følgende kommuner grænser til Ehrenfriedersdorf (med uret, begyndende i nord): Thum, Drebach, Thermalbad Wiesenbad, Tannenberg, Geyer og Hormersdorf.

Museer 

På Sauberg ligger en tidligere tinmine, som nu er indrettet som besøgsmine, som fortæller om udvindingen og driften frem til produktionen blev nedlagt i 1990, og hvor der også er et mineralogisk museum.

Weblinks 
 Offizielle Präsenz der Stadtverwaltung 
 Besøgsminen Ehrenfriedersdorf
Zuikaku

Zuikaku (: Heldige trane) var et japansk hangarskib under 2. verdenskrig. Skibet deltog i angrebet på Pearl Harbor i december 1941. I maj 1942 mistede skibet mange af sine fly under kamp med de amerikanske hangarskibe Yorktown og Lexington. Det blev derfor nødt til at vende tilbage til Japan og kunne således ikke deltage i slaget om Midway. Senere deltog skibet i bl.a. slaget ved Santa Cruzøen og slaget om Guadalcanal. Den 24. oktober 1944 blev Zuikaku sænket under slaget om Leyte Gulf, 842 mænd døde.

Eksterne henvisninger 

Hangarskibe fra Japan
Ophørt i 1944
Roger Vadim

Roger Vadim (26. januar 1928 – 11. februar 2000) var en fransk filminstruktør.

Personligt liv 

Han blev født Roger Vladimir Plemiannikov i Paris, Frankrig. Som barn boede han i Egypten, hvor hans far var fransk vicekonsul.

Han var gift fem gange. Hans første kone var Brigitte Bardot, som han instruerede i flere film, blandt andet Gud skabte kvinden. Hans tredje kone var Jane Fonda, som han instruerede i Barbarella. Han var også far til sin veninde Catherine Deneuves søn, Christian Vadim. Han er begravet i Saint-Tropez i Sydfrankrig.

Udvalgte film 

 Gud skabte kvinden (Et Dieu… créa la femme, 1956)
 Farlige forbindelser (Les Liaisons dangereuses, 1959)
 Blod og roser (Et mourir de plaisir, 1960)
 Slottet i Sverige (Château en Suède, 1963)
 Kærlighedskarrusellen (La Ronde, 1964)
 Barbarella (1968)

Eksterne henvisninger 

 

Filminstruktører fra Frankrig
Elterlein

Elterlein er en lille by i Erzgebirge som efter Kreisreformen i 2008 er en del af Erzgebirgskreis i den tyske delstat Sachsen. Førhen var den en del af den daværende Landkreis Annaberg.

Geografi 
Elterlein ligger i Oberen Erzgebirge ca 10 km vest for Annaberg-Buchholz. Byen breder sig i stjerneform ud fra en markedsplads på et plateau, stigende i retning mod Schatzenstein og faldende til de tre andre sider.

Bydele 
 Elterlein med Burgstädtel
 Schwarzbach (indlemmet i 1996)
 Hermannsdorf (indlemmet1999)

Nabokommuner og byer 
 Zwönitz (by)
 Geyer (by)
 Tannenberg
 Schlettau (by)
 Scheibenberg (by)
 Raschau-Markersbach
 Grünhain-Beierfeld (by)

Højeste punkt 
 Schatzenstein (760 moh)

Seværdigheder 
 Sankt-Laurentiuskirke Elterlein fra 1481; Tårnet er fra 1889)
 Sankt-Michaeliskirke Hermannsdorf (bygget 1611)
 Kursächsische Postmeilensäule von 1729 in Elterlein
 Schatzenstein
 Naturbeskyttelsesområde "Hermannsdorfer Wiesen" og "Schwarzer Teich"

Panorama set fra Friedrich-August-Höhe (717 moh) i retning Elterlein med udsigt over Pöhlberg (832m moh), Bärenstein (897 moh), Scheibenberg (807 moh), Fichtelberg (1215 moh)(fra venstre).
<center>
  
</center>
James Whale

James Whale (22. juli 1889 – 29. maj 1957), var en britisk filminstruktør, bedst kendt for tidlige gyserfilm som Frankenstein.

I senere år var han deprimeret og havde heldbredsproblemer. Han begik selvmord, ved at drukne sig i sin svømmepøl i 1957, hvilket på daværende tidspunkt blev anset som et uheld.

Udvalgte film 
 Frankenstein (1931)
 The Invisible Man (Den usynlige mand, 1933)
 Bride of Frankenstein (Frankensteins brud, 1935)
 The Man in The Iron Mask (Manden med jernmasken, 1939)

Se også 
 Gods and Monsters, en film om James Whale (spillet af Ian McKellen)

Referencer

Eksterne henvisninger 
 
 
 

Filminstruktører fra Storbritannien
Personer der har begået selvmord
Personer fra Dudley
Terry Zwigoff

Terry Zwigoff (født 18. maj 1948) er en amerikansk filminstruktør.

Filmografi 
 Louie Bluie (dokumentarfilm om blues-musikeren Howard Armstrong, 1986)
 Crumb (dokumentarfilm om tegneserietegnern R. Crumb, 1994)
 Ghost World (2001)
 Bad Santa (2003)
 Art School Confidential (2006)

Eksterne henvisninger 
 

Filminstruktører fra USA
André Téchiné

André Téchiné (født 13. marts 1943) er en fransk filminstuktør.

Han er medlem af den nye bølge og skrev anmeldelser for Cahiers du Cinema.

Udvalgte film 
 Paulina s'en va (1969)
 Barocco (1976)
 Les Sœurs Brontë (Søstrene Brontë, 1979)
 L'Hôtel des Ameriques (1981)
 Ma saison preférée (1993)
 Les Roseaux sauvages (1994)

Eksterne henvisninger 

 

Filminstruktører fra Frankrig
César for bedste instruktør
Erich von Stroheim

Erich von Stroheim (født 22. september 1885, død 12. maj 1957), var en østrigsk-amerikansk filminstruktør.

Det tænkes at Erich Oswald Stroheim blev født i Wien i en jødisk middelklassefamilie. Selv påstod Stroheim, at han var greve i den østrigske adel. I 1909 udvandrede han til USA.

Han var en de vigtigste stumfilmsinstruktører, men var også kendt for at være en tyran og en perfektionist. Hans originalversion af Greed siges at havde været ni timer lang – studioen skar den ned til to timer. I 1929 blev han fyret fra Queen Kelly.

Derefter arbejdede han mest som skuespiller, blandt andet i La Grande Illlusion af Jean Renoir og i Sunset Boulevard. Han skrev også flere romaner. I senere år levede han i Frankrig.

Udvalgt filmografi 
 Blind Husbands (1919)
 Foolish Wives (1922)
 Greed (1924)
 The Merry Widow (1925)
 Queen Kelly (1929)

Eksterne henvisninger 

 
 

Filminstruktører fra USA
Hollywood Walk of Fame
Preston Sturges

Preston Sturges (født 29. august 1898, død 6. august 1959) var en amerikansk manuskriptforfatter og filminstruktør.

Sturges var en af de største instruktører af screwball comedy'er. Han vandt en Oscar for bedste originale manuskript for The Great McGinty, og i 1945 blev han nomineret til to Oscars for The Miracle of Morgans Creek og Hail the Conquering Hero.

Han var gift fire gange.

Udvalgte film 

 The Great McGinty (1940)
 En moderne Eva (The Lady Eve, 1941)
 Med 10 cent på lommen (Sullivan's Travels, 1941)
 The Palm Beach Story (1942)
 The Miracle of Morgan's Creek (1944)
 Hail the Conquering Hero (1944)

Se også 
 Joel og Ethan Coens film O Brother, Where Art Thou? fik sit navn fra en film omtalt i Med 10 cent på lommen.

Eksterne henvisninger 
 

Filminstruktører fra USA
Hollywood Walk of Fame
Oscar for bedste originale manuskript